Source: http://docplayer.fi/2285604-Finanssipolitiikan-syklisyys-ja-valtionlainojen-riskilisa.html
Timestamp: 2018-03-24 14:14:27+00:00
Document Index: 22855318

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Finanssipolitiikan syklisyys ja valtionlainojen riskilisä - PDF
Download "Finanssipolitiikan syklisyys ja valtionlainojen riskilisä"
1 onen Finanssipolitiikan syklisyys ja valtionlainojen riskilisä Vastasyklinen finanssipolitiikka on kansan taloudelle edullista, koska se tasaa suhdannevaihteluita sekä pienentää julkisten menojen rahoituskustannuksia. Jos finanssipolitiikka toimii suhdannevaihteluita voimistavalla tavalla, myös rahapolitiikan edellytykset vakauttaa makrotaloutta heikentyvät. Euroalueen jäsenmaiden sopimilla finanssipolitiikan kurinalaisuutta lisäävillä päätöksillä on tässä mielessä euroalueen vakautta lisääviä vaikutuksia. Euroopan velkakriisin seurauksena finanssipolitiikan päätösperäistä liikkumavaraa pyritään kaventamaan uusilla budjetin tasapainottamista koskevilla säännöksillä. Julkisen talouden rakenteellinen alijäämä saa tulevaisuudessa olla korkeintaan puoli prosenttia brutto kansantuotteesta. Eurooppalaisten instituutioiden mahdollisuudet valvoa jäsenmaidensa finanssipolitiikkaa paranevat uuden lainsäädännön myötä. Uusi lainsäädäntö myös vahvistaa vakaus- ja kasvusopimusta. Esille on myös nostettu Euroopan liittovaltiorakenteen vahvistaminen. Tämän myötä jäsenvaltioiden finanssipoliittinen liikkumavara voisi kaventua entisestään, kun budjettivaltaa keskitettäisiin EU:lle samalla, kun sen budjettia ja tulonsiirtoja kasvatettaisiin. Nyt tehtyjen finanssipoliittisten päätösten ja tulevaisuudensuunnitelmien taustalla on tarve lisätä finanssipolitiikan kurinalaisuutta rahaliitossa ja estää Euroopan rahaliiton ajautuminen nykyisenkaltaiseen velkakriisiin, jossa jäsenmaiden joukkovelkakirjoista vaaditut riskilisät voivat kasvaa hallitsemattoman suuriksi ja rahatalouden vakaus järkkyy. Rakenteellisen budjettialijäämän kokoa rajoittamalla pyritään ensisijaisesti varmistamaan, että julkinen talous pidetään tasapainoisena eri suhdannetilanteissa, mutta kuitenkin niin, että laskusuhdanteessa voidaan tarvittaessa elvyttää ilman, että budjettialijäämän maksimimäärää koskevaa 3 prosentin sääntöä rikotaan. Tällöin ei syntyisi tilannetta, jossa julkinen velka suhteessa talouden tuotantokapasiteettiin kasvaa liian suureksi. Käytännössä budjettialijäämän rajoittaminen edellyttää, että julkisia menoja (tuloja) ollaan valmiita sopeuttamaan suhdannetilanteessa säännönmukaisesti alijäämä- ja velkatavoitteen saavuttamiseksi. Koska lainsäädännössä ei erikseen määritellä, millä finanssipoliittisella instrumentilla alijäämätavoite saavutetaan, päätösvalta tästä jää kullekin jäsenmaalle. Yksi keskeinen elementti uudessa finanssipoliittisessa järjestelmässä on myös se, että finanssipolitiikan säännöt tukeutuvat aiempaa vahvemmin instituutioihin ja lainsäädäntöön. Tämän voi odottaa parantavan finanssipolitiikan uskottavuutta samalla periaatteella kuin rahapolitiikassa, jossa hintavakaustavoite on kirjattu keskuspankin mandaattiin. Finanssipolitiikan syklisyyden, rahapolitiikan ja joukkovelkakirjoista vaaditun tuoton välistä yhteyttä tarkastellaan tässä artikkelissa yleisen tasapainon mallin avulla. Puhtaasti empiirisesti tätä kysymystä ovat tutkineet Iara ja Wolf vuonna 21. Heidän tulostensa perusteella joukkovelkakirjojen riskilisä (riskipreemio) suhteessa Saksan valtion joukkovelkakirjojen tuottoon pienenee prosentin, kun finanssipolitiikan Juha Kilponen neuvonantaja rahapolitiikka- ja tutkimusosasto Finanssipolitiikan syklisyys ja valtionlainojen riskilisä Euro & talous
2 Myötäsyklinen, suhdanteita kärjistävä finanssipolitiikka voi kasvattaa merkittävästi julkisen velan hoitomenoja. sääntöjä vahvistetaan lainsäädännöllä ja instituutioita parantamalla. Finanssipolitiikan ja joukkovelkakirjojen riskilisän välistä yhteyttä ei ole juuri tutkittu yleisen tasapainon makromalleilla. Tämä johtuu siitä, että riskilisän ja makrotalouden välistä yhteyttä on vaikea mallintaa tyydyttävällä tavalla. 1 Tässä artikkelissa joukkovelkakirjoista vaadittu riskilisä ilmentää kotitalouksien riskinottohalukkuutta eri suhdannetilanteissa. Laskelmissa käytetyssä mallissa joukkovelkakirjojen hinnat (jotka ovat käänteisessä suhteessa joukkovelkakirjojen tuottoon) ovat alhaiset laskusuhdanteessa ja korkeat noususuhdanteessa. Toisin sanoen joukko velkakirjojen hinnat (tuotot) vaihtelevat myötäsyklisesti (vastasyklisesti) suhteessa talouden aktiivisuuteen. Kun kotitalouksien riskinottohalukkuus on samanaikaisesti pieni laskusuhdanteessa, seuraa tästä, että joukkovelkakirjoista vaadittu riskilisä on positiivinen. Artikkelin keskeisin tulos on, että myötäsyklinen finanssipolitiikka, joka kärjistää suhdannevaihteluita, voi kasvattaa merkittävästi julkisen velan hoitomenoja, koska investoijat vaativat valtion liikkeeseen laskemilta joukkovelkakirjoilta hyvää tuottoa. Malli pääpiirteissään Tässä artikkelissa käytetty malli 2 on varsin tyypillinen ns. uusikeynesiläinen stokastinen yleisen tasapainon makromalli. 3 Tämäntyyppiset taloudenpitäjien optimointikäyttäytymiseen perustuvat 1 Esim. den Haan (1995). 2 Mallia on esitelty tarkemmin Christoffelin, Jaccardin ja Kilposen (211) tutkimuksessa. 3 Esim. Goodfriend King (1997), Woodford (23), Galí (28), Smets Wouters (27). yleisen tasapainon mallit ovat laajasti käytössä keskuspankeissa makrotaloudellisen analyysin ja myös ennustamisen välineinä. Mallissa julkinen sektori kerää veroja ja laskee liikkeeseen pitkäaikaisia joukkovelkakirjoja. Joukkovelka kirjojen liikkeeseenlaskusta saatu tuotto käytetään julkiseen kulutukseen ja tulonsiirtoihin kotitalouksille. Koti taloudet kuluttavat, maksavat veroja ja tarjoavat työvoimaa yrityksille. Koti taloudet myös sijoittavat valtion liikkeeseen laskemiin joukkovelkakirjoihin. Mallissa monopolistisesti kilpailevat yritykset tuottavat kulutushyödykkeitä. Kulutushyödykkeiden hinnat sopeutuvat hitaasti suhdannevaihteluihin. Tästä syystä tuotanto ja työllisyys reagoivat joustavasti kokonaiskysynnän ja tarjonnan muutoksiin, kun taas hintojen reagointi on maltillisempaa. Kotitaloudet ja yritykset tekevät mallissa optimaalisia kulutus-, työntarjonta-, sijoitus- ja hinnoittelupäätöksiä. Mallissa oletetaan lisäksi, että keskuspankki kontrolloi lyhytaikaista nimelliskorkoa ja että finanssipolitiikasta päättävät viranomaiset määräävät julkisesta kulutuksesta, ansiotulojen veroasteesta ja tulonsiirroista. Toisin kuin kotitalouksien ja yritysten päätökset, jotka perustuvat optimointiin, lyhyt markkinakorko, julkinen kulutus, ansiotulojen veroaste ja tulonsiirtopäätökset perustuvat perusmallissa politiikkasääntöön, joka on sovitettu empiiriseen aineistoon. Korkosäännöstä oletetaan, että lyhyt korko reagoi tuotantokuiluun 4 ja inflaation 4 Tuotantokuilu on määritelty mallissa tuotannon poikkeamaksi tuotannon pitkän aikavälin tasapainouralta. 5 Euro & talous Finanssipolitiikan syklisyys ja valtionlainojen riskilisä
3 siten, että keskuspankki pyrkii pitämään koron keskimäärin sen tavoitetasossa: kun tuotanto kasvaa ja/tai inflaatio kiihtyy tavoiteltua voimakkaammaksi, keskuspankki nostaa korkoa. Finanssipolitiikan säännöistä oletetaan, että julkinen kulutus, veroaste ja tulonsiirrot reagoivat tuotantokuiluun sekä velkasuhteen (velka/bruttokansantuote) poikkeamaan sen tavoitetasosta. Perusmallissa julkinen kulutus suhteessa bruttokansantuotteeseen vähenee noususuhdanteessa ja kasvaa laskusuhdanteessa. Veroaste ja tulonsiirrot puolestaan reagoivat lievän negatiivisesti tuotantokuiluun. Kaikki finanssipolitiikan muuttujat reagoivat velkasuhteeseen siten, että velkasuhde palautuu hitaasti kohti tavoitetasoaan mallin ulkoisten (eksogeenisten) tekijöiden muutosten myötä. Kaiken kaikkiaan finanssipolitiikka on perusmallissa vasta syklistä ja finanssipolitiikan säännöt pitävät velkasuhteen pitkällä aikavälillä sen tavoitetasolla. Joukkolainojen hinnoittelu mallissa Valtion liikkeeseen laskemien joukkovelkakirjojen hinnoittelu perustuu mallissa ns. stokastiseen diskonttokorkoon, jolla kotitaloudet diskonttaavat joukkovelkakirjojen kassavirran. Kassavirta voi muodostua joukkovelkakirjan tapauk sessa kuponkikorosta sekä joukko velkakirjan eräännyttyä maksettavasta pääomasta tai nollakuponkilainan tapauksessa vain pääomasta, joka maksetaan takaisin lainan eräännyttyä. Jälkimmäisessä tapauksessa sijoituksen tuotto syntyy ainoastaan liikkeeseenlaskuhinnan ja joukkolainan juoksuajan lopussa maksettavan pääoman palautuksen välisestä erosta, eikä joukko velkakirjan juoksuaikana maksetuista kuponkikoroista. 5 Stokastinen diskonttotekijä puolestaan kuvastaa kotitalouden rajahyötysuhdetta tämänhetkisen ja tulevan kulutuksen välillä. Joukkovelkakirjan hinta hakeutuu markkinatasapainossa tasolle, jossa joukkolainaan tehdystä sijoituksesta saatava diskontattu rajahyöty on yhtä suuri kuin siinä tapauksessa, jos kotitalous käyttäisi sijoitusta vastaavan rahasumman tämän hetken kulutukseen. Kun kulutuksen rajahyöty riippuu tämän ja edellisen periodin kulutuksesta ja työtunneista, myös joukkovelkakirjojen hinnat vaihtelevat markkinatasapainossa kulutuksen ja työtuntien ja siten kokonaiskysynnän ja tarjonnan vaihdellessa. Mallissa joukkolainoista saatava riskipreemio (tuottovaatimus, joka ylittää markkinatasapainossa riskittömän lyhyen koron) syntyy siitä, että joukkolainojen hinta vaihtelee myötäsyklisesti (vastasyklisesti) suhteessa talouden suhdannevaihteluihin. Koska joukkolainan hinta on laskusuhdanteessa alhainen, mutta kulutuksen rajahyöty suuri, seuraa tästä, että joukkovelkakirja tarjoaa sijoituksena huonosti suojaa suhdannevaihteluilta: joukkolainan tuotto on pieni juuri silloin, kun lisäkulutuksesta saatava hyöty olisi suuri. Tällöin kotitalous vaatii joukkolainalta tuottoa, joka on riskitöntä korkoa suurempi. Tämän riskilisän suuruus riippuu luon- 5 Tätä kassavirtaa on arvioitu mallissa käyttämällä kuponkikorkoa, joka alenee geometrisesti lainan juoksu ajan myötä. Joukkolainan laskennallinen juoksu aika eli duraatio on mallissa puolestaan laskettu ns. Macaulay-kaavan perusteella. Finanssipolitiikan syklisyys ja valtionlainojen riskilisä Euro & talous
4 Taulukko 1. nollisesti mallin parametreista ja kuten jäljempänä huomataan olennaisesti myös finanssipolitiikan syklisyydestä. Mallin estimointi Koska joukkolainojen riskilisän suuruus ja sen vaihtelut riippuvat olennaisesti mallin parametreista, parametrien valintaan täytyy kiinnittää erityistä Estimoidun mallin vertailu havaintoaineistoon Makrotalouden tunnuslukuja Keskihajonta (%) Korrelaatio (suhteessa tuotantoon) Aineisto Malli Aineisto Malli Tuotanto 1,6, Kulutus 1,27,87,9,93 Työtunnit 1,24 1,76,8,91 Julkiset menot,24,3,59,9 Tulonsiirrot,4,39,63,9 Velkasuhde 1,5 2,79,3,72 Veroaste,33,51,8,16 Rahoitusmarkkinoiden tunnuslukuja Keskiarvo (%) Keskihajonta (%) Aineisto Malli Aineisto Malli Lyhyt korko 2,51,76 2,66 3,51 Inflaatio 4,4,44 2,62 2,71 Riskilisä 1,6,72,54,8 Taulukossa verrataan mallisimulointien tuottamien keskeisten makrotalouden ja rahoitusmarkkinoiden tunnuslukujen arvoja havaintoaineistoon. Makrotalouden tunnusluvut perustuvat logaritmisiin ja Hodrick Prescott-suodatettuihin neljännesvuosisarjoihin. Rahoitusmarkkinoiden tunnusluvut on esitetty prosentteina vuositasolla. Havaintoaineistona (Aineisto) on käytetty Yhdysvaltojen kausivaihteluista puhdistettuja neljännesvuositietoja vuosilta lukuun ottamatta riskipreemiota, johon liittyvät havainnot on saatu Rudebuschin ja Swansonin (28) artikkelista. Mallisimulointien tuottamat tunnusluvut perustuvat epälineaarisen mallin 2. asteen Taylor-approksimaatioon. Lähde: Christoffel Jaccard Kilponen (211). huomiota. Tämän vuoksi mallin parametrit on estimoitu standardimenetelmillä 6 käyttämällä hyväksi suhdannedynamiikan kannalta keskeisiä makrotalouden muuttujia, kuten yksityinen kulutus, inflaatio, lyhyt korko, julkinen kulutus, verotulot ja tulonsiirrot. Osa parametreista on myös kalibroitu niin, että mallin tuottama pitkän aikavälin tasapaino on sopusoinnussa keskimääräisten havaintojen kanssa (kuten esimerkiksi reaalikorko, julkisen velan, julkisen kulutuksen ja tulonsiirtojen suhde bruttokansantuotteeseen). Havaintoaineistona on käytetty Yhdysvaltojen neljännesvuositietoja vuosilta 1971/I 27/IV. Lisäksi mallissa oletetaan, että mallin ulkopuoliset häiriöt (sokit) koostuvat tuottavuuteen, inflaatioon, korkoon, julkiseen kulutukseen, veroasteeseen ja tulonsiirtoihin liittyvistä sokeista. Mallin sopivuutta havaintoaineistoon on tarkasteltu vertaamalla mallin simulointien tuottamaa suhdannekuvaa havaintoaineistoon (taulukko 1). Taulukossa 1 verrataan mallisimulointien tuottamien keskeisten makro- ja rahataloudellisten muuttujien vaihteluita ja korrelaatioita havaintoaineiston vastaaviin muuttujiin. Tuloksista käy ilmi, että keskeisistä makrotalouden muuttujista malli hieman aliarvioi tuotannon ja kulutuksen vaihteluita ja vastaavasti yliarvioi työtuntien vaikutusta. Samalla malli kuitenkin ennustaa hyvin näiden muuttujien ja tuotannon välisen korrelaatiorakenteen. Finanssipolitiikan muuttujista malli yliarvio velkasuhteen vaihtelun, samalla kun julkisen kulutuksen ja tuotannon välinen korrelaatio on mallin simuloinneissa lievästi positiivinen ja 6 An Shorfheide (27). 52 Euro & talous Finanssipolitiikan syklisyys ja valtionlainojen riskilisä
5 havaintoaineistossa selkeästi negatiivinen. Rahoitusmuuttujista (korko, inflaatio) malli hieman yliarvioi pitkän ja lyhyen koron vaihtelun, mutta toistaa inflaation vaihtelun tarkasti. Mallin keskeisin kiinnostuksen kohde on riskilisä (taulukko 1). Simulointien perusteella voidaan todeta, että malli toistaa havaintoaineiston keskimääräisen riskilisän varsin hyvin, erityisesti kun muistetaan, että tämäntyyppiset mallit tuottavat yleensä lähellä nollaa olevan riskilisän. 7 Mallisimulointien tuottama keskimääräinen riskilisä on,72 %. Vastaava luku on havaintoaineistossa 1,6 %. Varianssihajoitelman (taulukko 2) perusteella voidaan todeta, että tuottavuus ja julkisen kulutuksen sokit selittävät valtaosan sekä tuotannon että joukkovelkakirjojen hintojen vaihtelusta. Inflaatio selittyy suurimmaksi osaksi inflaatio- ja tuottavuussokkien kautta. Mallissa joukkovelkakirjojen hintojen vaihtelu selittyy suurimmaksi osaksi 7 Esim. Rudebusch Swanson (28). tuotavuus-, inflaatio- ja korkosokeilla, kuten on odotettavissa. Finanssipolitiikka ja riskipreemio Valtaosa tuotannon vaihteluista havaintoaineistossa selittyy tämän mallin perusteella tuottavuuden ja julkisten menojen vaihteluiden kautta (ks. myös taulukko 2). Tuottavuussokki itse selittää noin 56 % tuotannon vaihteluista, kun julkiset menot selittävät siitä noin 41 %. Samanaikaisesti veroihin ja tulonsiirtoihin kohdistuvat sokit selittävät suhdannevaihteluista vain marginaalisen osan. Riskilisän ja finanssipolitiikan välisen yhteyden kannalta keskeisintä mallissa on se, että julkisten menojen lisääminen johtaa kulutuksen rajahyödyn kasvuun samalla kun joukkovelkakirjojen hinnat alenevat. Kulutuksen rajahyödyn kasvu on seurausta julkisten menojen lisäyksen negatiivisesta varallisuusvaikutuksesta. Mallissa taloudenpitäjät kompensoivat negatiivista varallisuusvaikutusta, joka syntyy julkisten menojen kattamiseksi tarvittavien verojen kiristämisestä, Taulukko 2. Tuotannon, inflaation ja joukkovelkakirjojen hintojen historiallinen varianssihajotelma Tuottavuus Julkinen kulutus Sokki Lyhyt korko Inflaatio Muut (veroaste, tulonsiirrot) Tuotanto 55,9 4,9 1,8 1,3,1 Inflaatio 14,4,2,1 84,9,4 Joukkovelkakirjan hinta 76,5 6,1 6,7 1,6,1 Taulukon varianssihajotelma kuvaa, kuinka paljon annetun muuttujan variaatiosta on suhteellisesti lähtöisin tietystä mallin eksogeenisesta muuttujasta eli sokista. Taulukon arvot ovat tulkittavissa prosentteina. Lähde: Christoffel Jaccard Kilponen (211). Finanssipolitiikan syklisyys ja valtionlainojen riskilisä Euro & talous
6 lisäämällä työn tarjontaa. Työn tarjonnan lisäys puolestaan kasvattaa kulutuksen rajahyötyä. Tämä vaikutus on seurausta mallin oletuksesta, että kulutus ja työn tarjonta ovat toisiansa täydentäviä kotitalouden hyötyfunktiossa. Joukkovelkakirjojen hintojen lasku on puolestaan seurausta inflaation kiihtymisestä ja koron noususta: julkiset menot lisäävät kokonaiskysyntää, mikä johtaa inflaation nopeutumiseen. Sekä kokonaiskysynnän että inflaation kiihtyminen puolestaan johtaa korkotason nousuun keskuspankin vastareaktion seurauksena. Tätä dynamiikkaa on tarkasteltu kuviossa 1. Reaktiona julkisten menojen lisäykseen tuotanto kohenee, inflaatio nopeutuu ja lyhyt korko nousee, mutta kulutuksen rajahyöty kasvaa. Vastaavasti joukkovelkakirjojen hinta alenee. Huomattavaa on, että myös negatiivinen tuottavuussokki saa muuttujissa aikaan samanlaatuiset reaktiot. Periaat teessa myös korkosokit voivat johtaa samantyyppisiin reaktioihin, mutta kuten varianssihajotelma osoit- Kuvio 1. Mallin keskeisten muuttujien reaktiot julkisten menojen lisäykseen Tuo tanto % % 3,4 In flaatio 2,3,2 1,1 Lyhyt korko Prosenttiyksikköä % 2, 1 Kulutuksen rajahyöty 1,5 1, 5,5 % Joukkove lkakirjan hinta Stokastinen diskonttokorko Prosenttiyksikköä,2,4 8,6 Kuviossa esitetään eräitä keskeisiä muuttujia koskevat mallin impulssivasteet, kun julkisia menoja lisätään 1 %. Muutokset ovat tulkittavissa prosentuaalisina tai prosenttiyksikön (korko) suuruisina muutoksina suhteessa mallin perusuraan. Vaaka-akselilla on aika neljännesvuosina. Lähde: Christoffel Jaccard Kilponen (211). 54 Euro & talous Finanssipolitiikan syklisyys ja valtionlainojen riskilisä
7 taa, korkosokkien merkitys suhdannevaihtelun selittäjänä on tässä mallissa varsin pieni. Finanssipolitiikan syklisyys ja riskipreemio Kun julkisten menojen vaihtelut selittävät mallissa huomattavan osan suhdannevaihteluista, seuraava mielenkiintoinen kysymys on, missä määrin finanssipolitiikan myötä- tai vastasyklisyys vaikuttaa joukkovelkakirjojen riskilisään. Julkisten menojen myötä- ja vastasyklisyyden merkitystä joukkovelkakirjojen riskilisän kannalta voidaan tutkia mallissa arvioimalla, kuinka paljon riskilisä muuttuu, jos julkisen kulutuksen reaktiota tuotantokuiluun muutetaan suhteessa perusmalliin. Julkisten menojen vastasyklisyyden voimakkuutta muutetaan mallissa käytännössä varioimalla parametria ϕ GY yhtälössä ~ G Y, t jossa riskilisä muuttuu, kun julkisten meno- ~ ~ = G ~ ϕ GY, Y ~ Yt ja D ~ ϕgbdy, t + εt Y Y ovat julkisen kulutuksen suhde tuotantoon, tuotantokuilu ja velkasuhteen poikkeama tavoitetasolta. ϕ GY ja ϕ GB ovat parametreja, jotka kuvaavat julkisten menojen herkkyyttä suhteessa tuotanto kuiluun ja velka suhteen poikkeamaan tavoitetasolta. ε t on normaalisti jakautunut virhetermi, joka voidaan tulkita odottamattomaksi eksogeeniseksi muutokseksi julkisessa kulutuksessa (julkisen kulutuksen sokki). Perusmallissa, jonka dynamiikkaa on tarkasteltu edellä, julkiset menot ovat vastasyklisiä, eli julkiset menot suhteessa bruttokansantuotteeseen pyrkivät supistumaan noususuhdanteessa ja kasvamaan laskusuhdanteessa (parametri ϕ GY on edellä esitetyssä yhtälössä negatiivinen). Tämä voi olla seurausta automaattisista vakauttajista mutta myös systemaattisista päätösperäisistä finanssipolitiikan toimenpiteistä, kuten jos valtio tukee laskusuhdanteessa talouden kokonaiskysyntää julkisten menojen lisäyksellä. Perusmallissa joukko velkakirjojen riskilisä on,72 %. Toisin sanoen kotitaloudet vaativat joukkovelkakirjoihin tehdystä sijoituksesta,72 % paremman tuoton suhteessa vastaavan riskittömän arvopaperin tuottoon. Kun tarkastellaan graafisesti (kuvio 2), kuinka joukkovelkakirjojen Kuvio 2. 2,5 2, 1,5 1,,5, Riskilisän ja finanssipolitiikan myötäsyklisyyden välinen riippuvuus mallissa Riskilisä (%),5,4,3,2,1,,1,2 Julkisten menojen herkkyys suhteesssa tuotantokuiluun Kuviossa esitellään joukkovelkakirjojen riskilisän ja finanssipolitiikan myötäsyklisyyden välinen riippuvuus mallissa. Finanssipolitiikan myötäsyklisyyttä on mallissa varioitu muuttamalla julkisten menojen herkkyyttä suhteessa tuotantokuiluun (vaaka-akseli) muiden mallin parametrien pysyessä ennallaan. Finanssipolitiikan myötäsyklisyys kasvaa vaaka-akselin kasvaessa. Pystyakseli antaa mallin tuottaman riskilisän prosentteina. Riskilisä on laskettu mallissa riskillisen ja riskittömän arvopaperin tuottojen erotuksena. Perusmallissa riskilisä on,72 %. Lähteet: Christoffel Jaccard Kilponen (211) ja kirjoittajan laskelmat. Finanssipolitiikan syklisyys ja valtionlainojen riskilisä Euro & talous
8 jen vastasyklisyyden voimakkuutta muutetaan muiden tekijöiden pysyessä ennallaan nähdään, että julkisten menojen muuttuessa vastasyklisestä lievästi myötäsykliseksi, riskilisä kasvaa merkittävästi. Vastaavasti vastasyklisemmät julkiset menot tuottavat pienemmän riskilisän suhteessa perusmalliin. Riskilisän kasvu myötäsyklisemmän finanssipolitiikan seurauksena heijastaa ensi sijassa suhdannevaihteluiden voimistumista, kun tuotannon, inflaation ja korkojen vaihtelut lisääntyvät. Rahapolitiikan merkitys Myötäsyklinen finanssipolitiikka lisää talouden suhdannevaihteluita ja johtaa suurempaan riskilisään. Jos menoja lisätään nousukauden aikana, lisäkysyntä luo hintapaineita ja johtaa inflaatioodotusten kasvuun (ja keskimäärin myös inflaation vaihtelu kasvaa). Inflaatio-odotusten kasvu rapauttaa joukkovelkakirjojen reaalituottoa ja siten alentaa joukkovelkakirjojen hintoja. Periaatteessa keskuspankki voi pyrkiä kompensoimaan inflaation vaihtelun voimistumisen reagoimalla voimakkaammin inflaatioon. Simuloinnit osoittavat, että tällä voidaan pienentää inflaation vaihteluita, mutta tämän seurauksena korkojen vaihtelu kasvaa. Korkojen vaihtelun lisääntyminen kasvattaa riskilisää. Myötäsyklinen finanssi politiikka luo siis epäsuotuisammat olot makrotalouden vakauttamiselle siinä mielessä, että myötäsyklisen finanssipolitiikan mukanaan tuoman riskilisän kasvua on vaikea torjua korko politiikan keinoin. Suhdanteita kärjistävä finanssipolitiikka voi kasvattaa julkisen velan hoitomenoja Euroopan velkakriisin taltuttamiseksi on tehty joukko päätöksiä, jotka lisäävät finanssipolitiikan kurinalaisuutta ja säännönmukaisuutta. Erityisesti noususuhdanteessa rakenteellista alijäämää koskeva tavoite rajoittaa jäsenmaiden kiusausta harjoittaa suhdannevaihteluita kärjistävää eli myötäsyklistä finanssipolitiikkaa. Tässä artikkelissa on arvioitu yleisen tasapainon mallin avulla finanssipolitiikan sääntöjen ja erityisesti finanssipolitiikan vastasyklisyyden voimakkuuden ja joukkovelkakirjojen riskilisän välistä yhteyttä. Mallisimuloinnit tukevat näkemystä, että vastasyklisen finanssipolitiikan harjoittaminen on kansantaloudelle edullista, ei pelkästään siksi, että se voi tasata suhdannevaihteluita, mutta myös siksi, että julkisten menojen rahoittamiseksi liikkeeseen lasketuille joukkovelkakirjoille maksettu korko voi tällöin merkittävästi alentua. Myötäsyklinen finanssipolitiikka pienentää kotitalouksien (investoijien) halukkuutta investoida valtion liikkeeseen laskemiin joukkovelkakirjoihin. Tämän kompensoimiseksi kotitaloudet vaativat joukkovelkakirjoilta parempaa tuottoa, mikä puolestaan kasvattaa julkisten menojen rahoituskustannuksia. Mallisimuloinnit osoittavat myös, että finanssipolitiikan voimistaessa suhdannevaihteluita rahapolitiikalla on heikommat edellytykset makrotalouden vakauttamiselle. Asiasanat: finanssipolitiikka, suhdannevaihtelut, riskipreemio, rahapolitiikka 56 Euro & talous Finanssipolitiikan syklisyys ja valtionlainojen riskilisä
9 Kirjallisuus An, S. Schorfheide, F. (27) Bayesian Analysis of DSGE Models. Econometric Reviews, 26, , s Christoffel, K. Jaccard, I. Kilponen, J. (211) Government Bond Risk Premia and the Cyclicality of Fiscal Policy. ECB Working Paper No Available at SSRN: abstract= Den Haan, W. J. (1995) The term structure of interest rates in real and monetary economies. Journal of Economic Dynamics and Control, 19(5 7), Galí, J. (28) Monetary Policy, Inflation and the Business Cycle: An Introduction to the New Keynesian Framework. Princeton University Press. Princeton. Iara, A. Wolff, G. (21) Rules and risk in the euro area: does rules-based national fiscal governance contain sovereign bond spreads? European Economy. Economic Papers, 443. Rudebusch, G. D. Swanson, E. T. (28) Examining the bond premium puzzle with a DSGE model. Journal of Monetary Economics, 55 (Supplement), S111 S126. Smets, F. Wouters, R. (27) Shocks and Frictions in US Business Cycles: A Bayesian DSGE Approach. American Economic Review, 97(3), Woodford, M. (23) Interest and Prices: Foundations of a Theory of Monetary Policy. Princeton University Press. Princeton. Goodfriend, M. King, R. (1997) The New Neoclassical Synthesis and the Role of Monetary Policy. NBER Macroeconomics Annual 1997, 12, Finanssipolitiikan syklisyys ja valtionlainojen riskilisä Euro & talous
SUOMEN PANKIN AJANKOHTAISIA ARTIKKELEITA TALOUDESTA Sisältö Luonnollinen korko hyödyllinen mutta epävarma talouden kuvaaja 3 Luonnollinen korko hyödyllinen mutta epävarma talouden kuvaaja EILEN 11:00 EURO